ai4bharat/Pralekha huggingface dataset:
उप राष्ट्रपति सचिवालय
उपराष्ट्रपति तीन अफ्रीकी देशों की यात्रा पर रवाना
द्विपक्षीय संबंध मजबूत करने और व्यापार संबंधों में सुधार को वरीयता
उपराष्ट्रपति श्री एम वेंकैया नायडू आज से 6 नवंबर 2018 तक तीन अफ्रीकी देशों की यात्रा पर आज सुबह रवाना हुए। सप्ताह भऱ की अपनी यात्रा के दौरान वे बोत्सवाना, जिम्मबाब्वे और मलावी जायेगें। जहां वे तीनों देशों के राष्ट्राध्यक्षों से बातचीत करेंगे, व्यापारियों से मिलेंगे और भारतीय समुदाय को संबोधित करेंगे।
उनकी यह यात्रा इस बात को रेखांकित करती हैं कि भारत सरकार अफ्रीका को वरीयता प्रदान करता है और यह भारत के स्थिर तथा नियमित संपर्क बढ़ाने के प्रयासों का हिस्सा है।
उपराष्ट्रपति के साथ उच्चस्तरीय संसदीय शिष्टमंडल भी जा रहा है जिसमें सामाजिक न्याय राज्यमंत्री और अधिकारिता मंत्री श्री कृष्णपाल गुर्जर और चार संसद सदस्य शामिल है।
उपराष्ट्रपति आज शाम बोत्सवाना की राजधानी गैबोरॉन पहुचेंगे और 13वीं वार्षिक ग्लोबल एक्सपो का उद्घाटन करेंगे। इस प्रदर्शनी में भारत की आर्थिक और औद्योगिक क्षमता प्रदर्शित करने के लिए पहली बार 25 भारतीय कंपनियां भाग ले रही हैं।
1 नवंबर को श्री नायडू बोत्सवाना के उपराष्ट्रपति श्री स्लम्बर त्सोगवाने के साथ प्रतिनिधिमंडल स्तर की वार्ता में भाग लेंगे। वे बैसागो विश्वविद्यालय में बैसागो कन्वेंशन सेंटर में भारतीय समुदाय को संबोधित करेंगे।
2 नवंबर को उपराष्ट्रपति भारत-बोत्सवाना राउंटेबल बैठक में हिस्सा लेंगे। वे दोनो देशों के व्यापारियों और निवेशकों के साथ भी बातचीत करेंगे। श्री नायडू जिम्बाब्वे की राजधानी हरारे के लिए रवाना होने से पहले बोत्सवाना गणराज्य के राष्ट्रपति श्री मोगवीत्सी एरिक कीबेत्सी से भेंट करेंगे।
शनिवार, 3 नवंबर को उपराष्ट्रपति जिम्बाब्वे के राष्ट्रपति श्री एमर्सन मनंगाग्वा से भेंट करेंगे और बाद में वहां के उपराष्ट्रपति जनरल  डॉ. कोस्टैंटिनो के साथ बैठक करेंगे। दोनो उपराष्ट्रपतियों की बैठक में कुछ समझौतों पर हस्ताक्षर होने की संभावना है।
सोमवार, 5 नवंबर को उपराष्ट्रपति भारत मलावी व्यापार बैठक में भाग लेंगे। बाद में वे मलावी के राष्ट्रपति श्री पीटर आर्थर मुथारिका के साथ बातचीत करेंगे।
बोत्सवाना राजदूतावास की प्रभारी सुश्री चेनेसानी और जिम्बाब्वे के राजदूत श्री लोवेमोर बेबे उपराष्ट्रपति को नई दिल्ली के लिए विदा करेंगे।
प्रधानमंत्री कार्यालय
प्रधानमंत्री ने पूरे देश में ऑक्सीजन की आपूर्ति में तेजी लाने की स्थिति की समीक्षा के लिए आयोजित उच्च स्तरीय बैठक की अध्यक्षता की
पूरे देश में 1500 से अधिक पीएसए ऑक्सीजन संयंत्र स्थापित किए जा रहे हैं
पीएम केयर्स के योगदान वाले पीएसए ऑक्सीजन संयंत्रों से 4 लाख से अधिक ऑक्सीजन युक्त बिस्तर स्थापित करने में मदद मिलेगी
प्रधानमंत्री ने अधिकारियों को यह सुनिश्चित करने का निर्देश दिया कि इन संयंत्रों को जल्द से जल्द चालू किया जाए
प्रधानमंत्री ने ऑक्सीजन संयंत्रों के संचालन और रखरखाव के बारे में अस्पताल कर्मचारियों को पर्याप्त प्रशिक्षण सुनिश्चित कराने का निर्देश दिया
ऑक्सीजन संयंत्रों के कार्य प्रदर्शन और कार्यप्रणाली का पता लगाने के लिए आईओटी जैसी उन्नत तकनीकी स्थापित की जाए: प्रधानमंत्री
प्रधानमंत्री श्री नरेन्द्र मोदी ने आज पूरे देश में ऑक्सीजन उत्पादन में बढ़ोतरी और उपलब्धता में हुई प्रगति की स्थिति की समीक्षा की।
अधिकारियों ने प्रधानमंत्री को देश में पीएसए ऑक्सीजन संयंत्रों की स्थापना में हुई प्रगति के बारे में जानकारी दी। देश भर में 1500 से अधिक पीएसए ऑक्सीजन संयंत्रों की स्थापना की जा रही हैं, जिनमें पीएम केयर्स के योगदान से स्थापित संयंत्रों के साथ-साथ विभिन्न मंत्रालयों और सार्वजनिक उपक्रमों द्वारा स्थापित संयंत्र भी शामिल हैं।
पीएम केयर्स के योगदान से स्थापित पीएसए ऑक्सीजन संयंत्र देश के सभी राज्यों और जिलों में स्थापित किए जा रहे हैं। प्रधानमंत्री को यह जानकारी दी गई कि पीएम केयर्स द्वारा स्थापित होने वाले सभी पीएसए ऑक्सीजन संयंत्र एक बार चालू हो जाएंगे तो 4 लाख से अधिक ऑक्सीजन युक्त बिस्तर स्थापित किए जा सकेंगे।
प्रधानमंत्री ने अधिकारियों को यह सुनिश्चित करने का निर्देश दिया कि इन संयंत्रों को जल्द से जल्द चालू किया जाए और इसके लिए राज्य सरकारों के साथ मिलकर काम किया जाए। अधिकारियों ने प्रधानमंत्री को बताया कि वे ऑक्सीजन संयंत्रों को जल्द से जल्द चालू कराने के संबंध में राज्य सरकारों के अधिकारियों के साथ नियमित संपर्क में हैं।
प्रधानमंत्री ने अधिकारियों से कहा कि ऑक्सीजन संयंत्रों के संचालन और रखरखाव के बारे में अस्पताल के कर्मचारियों के लिए पर्याप्त प्रशिक्षण सुनिश्चित किया जाए। उन्होंने अधिकारियों को यह सुनिश्चित करने का भी निर्देश दिया कि प्रत्येक जिले में प्रशिक्षित कर्मचारी उपलब्ध हों। अधिकारियों ने प्रधानमंत्री को बताया कि विशेषज्ञों द्वारा तैयार किया गया एक प्रशिक्षण मॉड्यूल तैयार किया गया है और हमारा लक्ष्य देश में लगभग 8000 व्यक्तियों को प्रशिक्षण देने का है।
प्रधानमंत्री ने यह भी कहा कि हमें स्थानीय और राष्ट्रीय स्तर पर इन ऑक्सीजन संयंत्रों के कार्य प्रदर्शन और कार्यप्रणाली का पता लगाने के लिए आईओटी जैसी उन्नत प्रौद्योगिकी को स्थापित करना चाहिए। अधिकारियों ने उन्हें ऑक्सीजन संयंत्रों के प्रदर्शन की निगरानी के लिए आईओटी का उपयोग कर रहे एक पायलट के बारे में जानकारी दी
प्रधानमंत्री के प्रमुख सचिव, कैबिनेट सचिव, स्वास्थ्य सचिव, एमओएचयूए सचिव और अन्य प्रमुख अधिकारी भी इस बैठक में मौजूद थे।
प्रधानमंत्री कार्यालय
प्रधानमंत्री ने महान सिने अभिनेता दिलीप कुमार के निधन पर शोक व्यक्त किया
प्रधानमंत्री श्री नरेन्द्र मोदी ने महान सिने अभिनेता दिलीप कुमार जी के निधन पर गहरा दु:ख व्यक्त किया है। उन्होंने कहा कि उनके दिवंगत हो जाने से हमारे सांस्कृतिक संसार को नुकसान पहुंचा है।
अपने ट्वीट में प्रधानमंत्री ने कहा है, “दिलीप कुमार जी को हमेशा सिने जगत के दिग्गज के रूप में याद किया जायेगा। उन्हें बेमिसाल प्रतिभा मिली थी, जिसने दर्शकों की कई पीढ़ियों को मंत्र-मुग्ध किया। उनके परिवार, मित्रों और असंख्य प्रशंसकों के प्रति मेरी संवेदनायें। ईश्वर उनकी आत्मा को शांति दे।”
प्रधानमंत्री कार्यालय
गुड फ्राइडे हमें ईसा मसीह के संघर्षों और बलिदानों की याद दिलाता है: प्रधानमंत्री
प्रधानमंत्री श्री नरेन्द्र मोदी ने ईसा मसीह को दया का आदर्श अवतार कहा है।
श्री मोदी ने गुड फ्राइडे पर ट्वीट कर अपने संदेश में कहा
"गुड फ्राइडे हमें ईसा मसीह के संघर्षों और बलिदानों की याद दिलाता है। दया का एक आदर्श अवतार जो जरूरतमंदों की सेवा करने और बीमारों की मदद करने के लिए समर्पित थे।"
अंतरिक्ष विभाग
इसरो द्वारा भारतीय उद्योगों को लिथियम-आयन सेल की प्रौद्योगिकी के हस्तांतरण के लिए ‘आरएफक्यू’ जारी
इसरो के प्रमुख केन्द्रों में से एक विक्रम साराभाई अंतरिक्ष केंद्र  देश में लिथियम-आयन सेल की उत्पादन इकाइयां स्थापित करने के लिए अपने यहां विकसित लिथियम-आयन सेल की प्रौद्योगिकी को गैर-विशिष्ट आधार पर सक्षम भारतीय उद्योगों को हस्तांतरित करने की पेशकश कर रहा है।
इस पहल से भारत की शून्य उत्सर्जन नीति के अब संभव हो जाने और स्वदेशी इलेक्ट्रिक वाहन उद्योग के विकास में तेजी आने की उम्मीद है।
लिथियम-आयन सेल की प्रौद्योगिकी के हस्तांतरण के लिए एक आरएफक्यू  वीएसएससी, इसरो और नीति आयोग की वेबसाइटों पर उपलब्ध है। भारत में उपयुक्त उद्योगों के योग्य साबित होने एवं उनके चयन के लिए इस आरएफक्यू को उपलब्ध कराया गया है।
इच्छुक पक्ष या निकाय निम्नलिखित वेबसाइटों में से किसी भी वेबसाइट पर जाकर इस बारे में अधिक जानकारी प्राप्त कर सकते हैं:
1. www.vssc.gov.in
2. www.isro.gov.in
3. www.niti.gov.in
प्रधानमंत्री कार्यालय
प्रधानमंत्री ने राष्ट्रीय बालिका दिवस पर देश की बेटियों का अभिवादन किया
प्रधानमंत्रीश्री नरेन्द्र मोदी ने राष्ट्रीय बालिका दिवस पर देश की बेटियों का अभिवादन किया है।
श्री मोदी ने एक ट्वीट में कहा, “राष्ट्रीय बालिका दिवस पर, हम अपनी #DeshKiBeti और विभिन्न क्षेत्रों में उनकी उपलब्धियों को सलाम करते हैं। केंद्र सरकार ने कई पहल की हैं, जोशिक्षा तक पहुंच, बेहतर स्वास्थ्य सेवा और लैंगिक संवेदनशीलता में सुधार लाने समेत बालिकाओं को सशक्त बनाने पर केंद्रित हैं।”
एक अन्य ट्वीट में उन्होंने उन सभी लोगों की भी सराहना की, जो बालिकाओं को सशक्त बनाने तथा हमारी बेटियों के लिए सम्मान और अवसर का जीवन सुनिश्चित करने की दिशा में काम कर रहे हैं।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.66 करोड़ टीके लगाए जा चुके हैं
बीते चौबीस घंटों में 4,943 टीके लगाए गए
भारत में सक्रिय मरीजों की संख्या 63,380 है
सक्रिय मामलों की दर 0.14 प्रतिशत है
स्वस्थ होने की वर्तमान दर 98.67 प्रतिशत है
बीते चौबीस घंटों में 9,213 लोग स्वस्थ हुए,अब तक स्वस्थ हुए कुल लोगों की संख्या 4,43,11,078 है
पिछले 24 घंटों में 6,660 नए मामले सामने आए
दैनिक सक्रिय मामलों की दर 3.52 प्रतिशत है
साप्ताहिक सक्रिय मामलों की दर 5.42 प्रतिशत है
अब तक 92.56 करोड़ जांच की जा चुकी हैं,बीते चौबीस घंटों में 1,89,087 जांच की गई
शिक्षा मंत्रालय
केंद्रीय शिक्षा मंत्री ने नई दिल्ली में आयोजित हुए एक ऑनलाइन समारोह में सीबीएसई से संबद्ध स्कूलों के 38 शिक्षकों और प्रधानाचार्यों को 'सीबीएसई शिक्षक पुरस्कार' प्रदान किया
केंद्रीय शिक्षा मंत्री श्री रमेश पोखरियाल 'निशंक' ने आज नई दिल्ली में आयोजित हुए एक ऑनलाइन समारोह में सीबीएसई से संबद्ध स्कूलों के 38 शिक्षकों और प्रधानाचार्यों को 'सीबीएसई शिक्षक पुरस्कार' से सम्मानित किया। इस अवसर पर शिक्षा राज्यमंत्री, श्री संजय धोत्रे भी उपस्थित थे। इस अवसर पर सचिव, स्कूली शिक्षा एवं साक्षरता विभाग, श्रीमती अनीता करवाल और सीबीएसई के चेयरमैन, श्री मनोज आहूजा भी उपस्थित थे। इस कार्यक्रम में भाग लेने के लिए शिक्षा मंत्रालय, एनवीएस, केवीएस, सीबीएसई, प्रधानाचार्यों, शिक्षकों, छात्रों, अभिभावकों और परिवारों के कई अन्य विशिष्ट अतिथि ऑनलाइन शामिल हुए। ये पुरस्कार वर्ष 2019-20 के लिए शिक्षकों और प्रधानाचार्यों को स्कूली शिक्षा, नवाचार और समर्पण में सुधार लाने की दिशा में उनके बहुमूल्य योगदान को सम्मानित करने के लिए प्रदान किए गए।
इस अवसर पर श्री पोखरियाल ने कहा कि शिक्षक ही शिक्षा की मूलभूत नींव रखते हैं। उन्होंने कहा कि शिक्षण एक बहुत ही सम्मानित पेशा है और इन पुरस्कारों का उद्देश्य देश के कुछ बेहतरीन शिक्षकों के अनूठे योगदान का उत्सव मनाना और उन शिक्षकों का सम्मानित करना है, जिन्होंने अपनी प्रतिबद्धता के माध्यम से न केवल स्कूली शिक्षा की गुणवत्ता में सुधार किया है बल्कि अपने छात्रों के जीवन को भी समृद्ध बनाया है।
मंत्री ने प्रकाश डाला कि नई शिक्षा नीति 2020 में शिक्षकों को शिक्षा प्रणाली के केंद्र में रखा गया है। नीति में यह उल्लेख किया गया है कि सभी विद्यालयों में पर्याप्त संख्या में शिक्षक होने चाहिए और ऐसा वातावरण उपलब्ध कराया जाना चाहिए जिससे स्कूलों में कार्य संस्कृति को बढ़ावा दिया जा सके। मंत्री ने विजेता शिक्षकों को शिक्षा के क्षेत्र में उत्कृष्ट सेवा, कर्तव्यनिष्ठा और असाधारण योगदान के लिए बधाई दिया।
श्री संजय धोत्रे ने पुरस्कार प्राप्त शिक्षकों को बधाई दिया और एक संरक्षक के रूप में महत्वपूर्ण भूमिका निभाने और अपने कर्तव्यों का सफल निर्वहन करने के लिए उनकी सराहना की। उन्होंने कहा कि चूंकि प्रत्येक विद्यार्थी अलग और अनूठा होता है, इसलिए प्रत्येक छात्र की व्यक्तिगत आवश्यकताओं और प्रकृति के अनुसार शिक्षा मिलनी चाहिए जिससे बच्चे मजबूत चरित्र वाले साहसी, आत्मविश्वासी बन सकें और अपने उज्ज्वल भविष्य का निर्माण कर सकें।
प्रत्येक पुरस्कार में एक योग्यता प्रमाण पत्र, एक शॉल और 50,000 रुपये की राशि शामिल हैं। 2018 के बाद से, सीबीएसई द्वारा एक ऑनलाइन चयन प्रक्रिया का पालन किया जा रहा है। प्रत्येक श्रेणी के अंतर्गत आवेदकों का मूल्यांकन, सामान्य और विशिष्ट मापदंडों और स्कूली शिक्षा से संबंधित कई मापदंडों और उनके योगदान के आधार पर किया जाता है। 38 पुरस्कार विजेताओं में प्राथमिक और माध्यमिक स्तर के शिक्षक, भाषा, विज्ञान, सामाजिक विज्ञान, शारीरिक शिक्षा, गणित, अर्थशास्त्र, आईटी, ललित कला शिक्षक, स्कूल काउंसलर, उप-प्रधानाचार्य और प्रधानाचार्य शामिल हैं।
पुरस्कार विजेताओं की सूची देखने के लिए यहां क्लिक करें
स्वास्थ्य एवं परिवार कल्याण मंत्रालय
कोविड-19 टीकाकरण के 13वें दिन की नवीनतम जानकारी
देश भर में 28 लाख से अधिक स्वास्थ्य कर्मियों को टीके लगाए गए
आज शाम 7 बजे तक लगभग 5 लाख लाभार्थियों को टीके लगाए गए
कोविड-19 से बचावके लिए अब तक  टीका लगवाने वाले स्वास्थ्य कर्मियों की कुल संख्या आज 28 लाख के आंकड़े को पार कर गई है।
अंतरिम रिपोर्ट के अनुसार  52,667 सत्रों के माध्यम से कुल 28,47,608 लाभार्थियों को टीके लगाए गए।
आज शाम 7 बजे तक 9,994 सत्रों के माध्यम से 4,91,615 लाभार्थियों को टीके लगाए गए। आज की अंतिम रिपोर्ट देर रात तक पूरी हो जाएगी।
|
|
क्रम संख्या
|
|
राज्य/केंद्र शासित प्रदेश
|
|
टीका लगवाने वाले लाभार्थी
|
|
1.
|
|
अंडमान और निकोबार द्वीप समूह
|
|
2656
|
|
2.
|
|
आंध्र प्रदेश
|
|
1,70,910
|
|
3.
|
|
अरुणाचल प्रदेश
|
|
8,651
|
|
4.
|
|
असम
|
|
27,693
|
|
5.
|
|
बिहार
|
|
1,06,824
|
|
6.
|
|
चंडीगढ़
|
|
2764
|
|
7.
|
|
छत्तीसगढ़
|
|
62,110
|
|
8.
|
|
दादरा एवं नगर हवेली
|
|
493
|
|
9.
|
|
दमन और दीव
|
|
286
|
|
10.
|
|
दिल्ली
|
|
48,008
|
|
11.
|
|
गोवा
|
|
2,882
|
|
12.
|
|
गुजरात
|
|
1,54,234
|
|
13.
|
|
हरियाणा
|
|
1,15,968
|
|
14.
|
|
हिमाचल प्रदेश
|
|
18,848
|
|
15.
|
|
जम्मू एवं कश्मीर
|
|
22,401
|
|
16.
|
|
झारखंड
|
|
24,315
|
|
17.
|
|
कर्नाटक
|
|
2,84,979
|
|
18.
|
|
केरल
|
|
1,06,393
|
|
19.
|
|
लद्दाख
|
|
818
|
|
20.
|
|
लक्षद्वीप
|
|
746
|
|
21.
|
|
मध्य प्रदेश
|
|
1,67,838
|
|
22.
|
|
महाराष्ट्र
|
|
2,18,030
|
|
23.
|
|
मणिपुर
|
|
2855
|
|
24.
|
|
मेघालय
|
|
3849
|
|
25.
|
|
मिजोरम
|
|
6728
|
|
26.
|
|
नगालैंड
|
|
3,973
|
|
27.
|
|
ओडिशा
|
|
1,94,058
|
|
28.
|
|
पुदुचेरी
|
|
1813
|
|
29.
|
|
पंजाब
|
|
50,997
|
|
30.
|
|
राजस्थान
|
|
2,44,204
|
|
31.
|
|
सिक्कम
|
|
1748
|
|
32.
|
|
तमिलनाडु
|
|
88,467
|
|
33.
|
|
तेलंगाना
|
|
1,46,665
|
|
34.
|
|
त्रिपुरा
|
|
24,302
|
|
35.
|
|
उत्तर प्रदेश
|
|
2,77,608
|
|
36.
|
|
उत्तराखंड
|
|
19,517
|
|
37.
|
|
पश्चिम बंगाल
|
|
1,84,596
|
|
38.
|
|
विविध
|
|
48,401
|
|
39.
|
|
कुल
|
|
28,47,608
प्रतिदिन टीकाकरण के सत्रों और टीका लगवाने वाले लाभार्थियों की संख्या में सकारात्मक वृद्धि देखी गई है।
13 राज्यों और केन्द्र शासित प्रदेशों में प्रत्येक ने 1 लाख से अधिक लाभार्थियों  को टीके लगाए।
टीकाकरण मुहिम के 13वें दिन शाम 7 बजे तक 293 लोगों पर टीकाकरण का प्रतिकूल प्रभाव दर्ज किया गया।
प्रधानमंत्री कार्यालय
रूसी के विदेश मंत्री महामहिम सर्गेई लावरोव ने प्रधानमंत्री श्री नरेन्द्र मोदी से मुलाकात की
रूस के विदेश मंत्री महामहिम सर्गेई लावरोव ने आज प्रधानमंत्री श्री नरेन्द्र मोदी से मुलाकात की।
विदेश मंत्री लावरोव ने प्रधानमंत्री को वर्तमान में चल रही शांति वार्ता समेत यूक्रेन की संपूर्ण परिस्थिति के बारे में जानकारी दी। प्रधानमंत्री ने हिंसा की शीघ्र समाप्ति के अपने आह्वान को दोहराया और शांति प्रयासों में किसी भी योगदान के लिए भारत की प्रतिबद्धता से अवगत कराया।
रूस के विदेश मंत्री ने दिसंबर 2021 में आयोजित भारत-रूस द्विपक्षीय शिखर सम्मेलन के दौरान लिए गए विभिन्न निर्णयों की प्रगति के बारे में भी प्रधानमंत्री को जानकारी दी।
वित्त मंत्रालय
केन्द्रीय जीएसटी दिल्ली-पश्चिम आयुक्तालय ने नकली इनवॉइस जारी करने के रैकेट का खुलासा किया
केन्द्रीय जीएसटी दिल्ली-पश्चिम आयुक्तालय ने मेसर्स रॉयल सेल्स इंडिया और 27 अन्य मुखौटा कंपनियों द्वारा वस्तुओं एवं सेवाओं की वास्तविक आपूर्ति के बिना नकली इनवॉइस जारी करने के रैकेट का खुलासा किया है। इस मामले में दो व्यक्तियों को गिरफ्तार किया गया है। दोनों आरोपियों को नई दिल्ली की पटियाला हाउस अदालत में पेश किया गया जहां ड्यूटी मजिस्ट्रेट ने उन्हें 14 दिनों के लिए न्यायिक हिरासत में भेज दिया। जांच में पाया गया कि आरोपी गलत तरीके से इनपुट टैक्स क्रेडिट  की सुविधा हासिल करने के लिए 28 फर्जी कंपनियों का संचालन कर रहे थे। इस प्रकार वे सरकारी खजाने को चूना लगा रहे थे। प्रथम दृष्टिया पाया गया कि 900 करोड़ रुपये के इनवॉइस के जरिये लगभग 108 करोड़ रुपये के इनपुट टैक्स क्रेडिट की धोखाधड़ी की गई है। जांच के परिणाम आने पर ही शुल्क की अंतिम रकम का पता चल पायेगा।
इन कंपनियों के सामानों के विभिन्न आपूर्तिकर्ताओं और प्राप्तकर्ताओं की खोज के आधार पर पता चला कि इस गोरखधंधे में 28 फर्जी कंपनियां संलिप्त हैं। मामूली भुगतान लोगों के केवाईसी दस्तावेज के उपयोग से दिल्ली में इन सभी कंपनियों का फर्जी जीएसटी पंजीकरण हासिल किया गया और बिना समान के इनवॉइस एवं ई-बिल जारी किये गये। प्रारंभिक जांच में पाया गया कि इन कंपनियों की आवक और आपूर्ति में कोई तालमेल में नहीं था। इन कंपनियों ने बिना समान के इनवॉइस जारी कर वस्तुओं की बिक्री अथवा बिक्री के प्रभाव का सहारा लिया और चेक द्वारा भुगतान प्राप्त करने के बाद दूसरे पक्ष को नकद में रकम लौटाई। ऐसा इसलिए किया गया ताकि इन कंपनियों को इनपुट टैक्स क्रेडिट के तहत देनदारी से बचाया जा सके और कुछ मामलों में जीएसटी रिफंड आदि का फायदा उठाया जा सके।
अब तक 15 खरीदार फर्मों ने अपने स्वैच्छिक बयान के जरिये अपनी देनदारी को पहले ही स्वीकार कर लिया है और गलत तरीके से इनपुट टैक्स क्रेडिट का लाभ लेने के बदले उन्होंने स्वेच्छा से लगभग 1 करोड़ 30 लाख रुपये जमा किए हैं जिसमें सीजीएसटी अधिनियम, 2017 की धारा 74 के तहत ब्याज और जुर्माना शामिल हैं। इसके अलावा इन फर्जी फर्मों के बैंक खातों से करीब 1.58 करोड़ रुपये जब्त कर दिए गए हैं।
इसलिए, दोनों आरोपियों ने सीजीएसटी अधिनियम 2017 की धारा 132   और  के प्रावधानों के तहत अपराध किया है जो इस कानून की धारा 132  के तहत संज्ञेय एवं गैर-जमानती अपराध है और जो धारा 132   के तहत दंडनीय है। दोनों अभियुक्तों को 15.11.2019 को 14 दिनों के लिए न्यायिक हिरासत में भेज दिया गया। इस धोखाधड़ी के प्रमुख लाभार्थियों की पहचान करने और इससे संबंधित जीएसटी की वसूली करने के लिए जांच चल रही है।
प्रधानमंत्री कार्यालय
प्रधानमंत्री ने पिछले महीने की ‘मन की बात’ के लिए मन की बात पत्रिका का लिंक साझा किया
पिछले महीने के एपिसोड पर आधारित मन की बात पत्रिका के लिंक को साझा करते हुए, प्रधानमंत्री कार्यालय ने ट्वीट किया:
“पिछले महीने के एपिसोड पर आधारित #MannKiBaat पत्रिका अवश्य पढ़ें। इसमें कवर किए गए विषयों से संबंधित दिलचस्प लेख शामिल हैं।
http://davp.nic.in/ebook/e_sep/index.html
http://davp.nic.in/ebook/h_sep/index.html”
सूचना और प्रसारण मंत्रालय
फ़िल्म होली राइट्स, धर्म के भीतर पितृसत्ता से मुक्त होने के मुस्लिम महिलाओं के संघर्ष को दिखाती है: निर्देशिका फरहा खातून
“एक महिला क़ाज़ी पर आधारित ये फ़िल्म संदेश देती है कि अगर चाहें तो हम कुछ भी हासिल कर सकते हैं”
51वें इफ्फी महोत्सव में भारतीय पैनोरमा की गैर-फीचर फ़िल्म श्रेणी में दिखाई गई फ़िल्म 'होली राइट्स' की निर्देशिका फरहा खातून का कहना था कि, “होली राइट्स, ट्रिपल तलाक के खिलाफ आंदोलन का एक दस्तावेज है। ये इस समुदाय के भीतर पितृसत्ता से आजाद होने के मुस्लिम महिलाओं के संघर्षों को दिखाती है, साथ-साथ अपने राजनीतिक एजेंडे को फायदा पहुंचाने के लिए बाहरी ताकतों द्वारा इस आंदोलन को हथियाने की कोशिश के विरोध की भी ये कहानी है। हालांकि ये फ़िल्म खास तौर पर मुस्लिम समुदाय के बारे में बात करती है, लेकिन मेरा मानना है कि ये सर्वव्यापी विषय वाली फिल्म है क्योंकि ये महिलाओं की शक्तियों के शोषण की समस्या के बारे में है। ये फ़िल्म एक संदेश भी देती है कि अगर हम चाहें तो हर कोई कुछ भी हासिल कर सकता है।” फरहा गोवा में हो रहे 51वें भारतीय अंतर्राष्ट्रीय फ़िल्म महोत्सव के छठे दिन  आयोजित एक संवाददाता सम्मेलन को संबोधित कर रही थीं।
फरहा कहती हैं कि ये फ़िल्म उस शोषण के बारे में बात करती है जिसका सामना महिलाएं जीवन के हर क्षेत्र में करती है, जिसमें धर्म का क्षेत्र भी शामिल है। इस फ़िल्म के बीज कहां से पड़े इस बारे में बात करते हुए उन्होंने उन प्रभावों का जिक्र किया जिनसे वे अपने बचपन में गुजरीं और वो अनुभव जिन्होंने इस फ़िल्म को आकार दिया। उन्होंने कहा, “मुझे बचपन से ही ट्रिपल तलाक के बारे में काफी जानकारी थी। मैंने इसके बारे में कई दिल दहला देने वाली कहानियां देखी और सुनी हैं, उन्होंने मुझे वाकई में प्रभावित किया और मुझ पर असर डाला। ट्रिपल तलाक और कुरान में इसकी व्याख्या के बारे में ज्यादा जानने की मेरी खोज ने ही मुझे साफिया पर फ़िल्म बनाने के लिए प्रेरित किया जो कि एक महिला क़ाज़ी है।” इस विषय को चुनने की बात पर उन्होंने कहा: “ये विषय तो चुना हुआ ही था क्योंकि इस फ़िल्म को बनाने के दौरान देश में ट्रिपल तलाक के मुद्दे पर अशांति चल रही थी। धर्म के भीतर पितृसत्ता के बारे में बात करने का कोई भी प्रयास अक्सर खारिज कर दिया जाता है।”
वे कहती हैं, “फ़िल्म होली राइट्स मेरे लिए एक अच्छा खासा अनुभव रही है, इसका सफर पांच साल का रहा है।”
फ़िल्म 'होली राइट्स' के बारे में
भोपाल की एक बहुत ही धार्मिक मुस्लिम महिला साफिया ये सोचती है कि “शरिया” की व्याख्या करने वालों के पितृसत्तात्मक दिमाग के कारण ही इस समुदाय में महिलाओं को समानता और न्याय से वंचित किया जाता है। इसलिए वो एक ऐसे कार्यक्रम में शामिल होती हैं जिसमें महिलाओं को क़ाज़ी के रूप में प्रशिक्षित किया जाता है। क़ाज़ी वो मुस्लिम मौलवी होते हैं जो व्यक्तिगत कानून की व्याख्या और प्रशासन करते हैं और ये दायरा पारंपरिक रूप से पुरुषों का ही रहा है।
ये फ़िल्म मुस्लिम महिलाओं के संघर्ष और तनाव की यात्रा का दस्तावेज है, जिसमें ट्रिपल तलाक पर खास ध्यान दिया गया है। ये उस बेचैनी को चित्रित करने की कोशिश करती है जो साफिया जैसी महिला को इस उत्पीड़नकारी व्यवस्था को बदलने के लिए सब कुछ जोखिम में डाल देने के लिए प्रेरित करती है।
ये फ़िल्म मानवाधिकार, महिलाओं, न्याय, परिवार, धर्म और सामाजिक मुद्दों पर भी प्रकाश डालती है।
इलेक्ट्रानिक्स एवं आईटी मंत्रालय
राज्यमंत्री श्री राजीव चंद्रशेखर ने वीएलएसआई डिजाइन पर 36वें अंतर्राष्ट्रीय सम्मेलन और एंबेडेड सिस्टम पर 22वें अंतर्राष्ट्रीय सम्मेलन को संबोधित किया
भारत का टेकेड जितना इंटरनेट के भविष्य के बारे में है, उतना ही इलेक्ट्रॉनिक्स और सेमीकंडक्टर के बारे में भी है: राज्यमंत्री श्री राजीव चंद्रशेखर
'भारत के टेकेड' के लक्ष्य को आगे बढ़ाने के लिए डिजिटल और तकनीकी इकोसिस्टम को पुनः आकार दिया गया है और विविधतापूर्ण बनाया गया है
इलेक्ट्रॉनिक्स एवं आईटी और कौशल विकास व उद्यमिता राज्यमंत्री श्री राजीव चंद्रशेखर ने आज कहा कि सरकार ने प्रधानमंत्री श्री नरेंद्र मोदी के विजन के अनुरूप 'भारत के टेकेड' के लक्ष्य को आगे बढ़ाने के लिए इनोवेशन और टेक्नोलॉजी इकोसिस्टम को फिर से आकार देने और उसमें विविधता लाने के लिए कई उपाय किए हैं।
मंत्री महोदय ने कहा कि आईटी क्षेत्र में हार्डवेयर और सर्वरों के लिए एक पीएलआई योजना जल्द ही शुरू की जाएगी। ये योजना उन निर्माताओं और मूल उपकरण निर्माताओं  को अतिरिक्त प्रोत्साहन देगी जो अपने सिस्टम और उत्पादों में भारतीय डिजाइन वाले आईपी शामिल करेंगे।
राज्यमंत्री श्री राजीव चंद्रशेखर वीएलएसआई डिजाइन पर 36वें अंतर्राष्ट्रीय सम्मेलन और एंबेडेड सिस्टम पर 22वें अंतर्राष्ट्रीय सम्मेलन को संबोधित करते हुए
श्री चंद्रशेखर वर्चुअल रूप से हैदराबाद में एंबेडेड सिस्टम्स पर 22वें अंतर्राष्ट्रीय सम्मेलन और वीएलएसआई डिजाइन पर 36वें अंतर्राष्ट्रीय सम्मेलन के हिस्से के रूप में 2,000 से अधिक इंजीनियरों, छात्रों, संकाय सदस्यों, उद्योग विशेषज्ञों और प्रतिनिधियों, शिक्षाविदों, शोधकर्ताओं, नौकरशाहों और सरकारी निकायों के लोगों को संबोधित कर रहे थे। अंतर्राष्ट्रीय वीएलएसआई डिजाइन और एंबेडेड सिस्टम्स का सम्मेलन दरअसल वीएलएसआई और एंबेडेड सिस्टम्स में नवीनतम प्रगति पर ध्यान केंद्रित करने वाला एक प्रमुख वैश्विक सम्मेलन है।
राज्यमंत्री श्री राजीव चंद्रशेखर वीएलएसआई डिजाइन पर 36वें अंतर्राष्ट्रीय सम्मेलन और एंबेडेड सिस्टम पर 22वें अंतर्राष्ट्रीय सम्मेलन को संबोधित करते हुए
वीएलएसआई डिजाइन और एंबेडेड सिस्टम के क्षेत्रों में अवसरों पर बात करते हुए मंत्री महोदय ने कहा, “2014 से पहले भारत की डिजिटल अर्थव्यवस्था सिर्फ चंद कंपनियों द्वारा संचालित तकनीकी सेवा उद्योग तक सीमित थी। हालांकि, 2022 में इनोवेशन और टेक्नोलॉजी के पूरे दायरे को कवर करते हुए डिजिटल और तकनीकी इकोसिस्टम को महत्वपूर्ण ढंग से पुनः तैयार किया गया और विविधता भरा बनाया गया। भारत का टेकेड सिर्फ इंटरनेट के भविष्य या उपभोक्ता प्रौद्योगिकी के बारे में नहीं है, बल्कि ये उतना ही इलेक्ट्रॉनिक्स और सेमीकंडक्टर्स के बारे में भी है। दुनिया भर में बढ़ते डिजिटलीकरण के चलते उत्पादों के साथ-साथ प्रतिभा की मांग में भी बढ़ोतरी हुई है। आपूर्ति श्रंखलाओं को भी भरोसे और इनोवेशन के कॉन्सेप्ट के इर्द गिर्द फिर से डिजाइन किया जा रहा है, न कि कीमत और दक्षता की तर्ज पर जैसा कि पहले किया गया था। इन क्षेत्रों से जुड़े सभी पेशेवरों के लिए ये खासा उत्साहजनक समय है।”
भारत सेमीकंडक्टर डिजाइन, निर्माण और पैकेजिंग इकोसिस्टम में वैश्विक मानक क्षमताओं को विकसित करने के लिए कड़ी मेहनत कर रहा है, इस बात को रेखांकित करते हुए मंत्री महोदय ने कहा कि सेमीकॉन इंडिया फ्यूचर डिजाइन कार्यक्रम के तहत ये कल्पना की गई है कि 2024 तक घरेलू स्टार्टअप वैश्विक बड़ी कंपनियों के साथ काम करेंगे और ऐसे आईपी व उपकरण विकसित करेंगे जो या तो उनके सह-स्वामित्व या स्वामित्व वाले हैं।
संस्कृति मंत्रालय
संस्कृति मंत्रालय द्वारा शिमला में 16 से 18 जून तक आयोजित होने वाले अंतर्राष्ट्रीय साहित्य महोत्सव में भारत सहित 15 देशों की साहित्यिक हस्तियां भाग ले रही हैं
संस्कृति मंत्रालय, भारत सरकार और साहित्य अकादमी, आजादी का अमृत महोत्सव समारोह के भाग के रूप में 16 से 18 जून 2022 तक हिमाचल प्रदेश सरकार के कला और संस्कृति विभाग के सहयोग से शिमला में उन्मेष, एक अंतर्राष्ट्रीय साहित्य महोत्सव, का आयोजन कर रहे हैं।
इस समारोह का आयोजन शिमला के हेरिटेज बिल्डिंग, गेटी हेरिटेज कल्चरल कॉम्प्लेक्स और टाउन हॉल, रिज में किया जा रहा है।
इस समारोह का उद्घाटन सत्र 16 जून 2022 को सुबह 10.00 बजे से दोपहर 12.00 बजे तक गेटी थिएटर के मुख्य सभागार में हुआ, जिसमें संस्कृति राज्या मंत्री श्री अर्जुन राम मेघवाल और श्रीमती मीनाक्षी लेखी तथा आंध्र प्रदेश के राज्यपाल श्री बिस्वा भूषण हरिचंदन शामिल हुए।
किसी भी देश का साहित्य उस देश की संस्कृति का प्रतिनिधित्व करता है और उसके संदर्भ में जानकारी प्रदान करता है। साहित्यिक उत्सव इन भावनाओं और वर्णनों को अपने सभी रंगों में बाहर लेकर आते हैं। यही कारण है कि संस्कृति मंत्रालय और साहित्य अकादमी इस महोत्सव का आयोजन कर रहे हैं। भारत सहित 15 देशों के 425 से ज्यादा लेखकों, कवियों, अनुवादकों, समालोचकों और जीवन के विभिन्न क्षेत्रों के प्रतिष्ठित व्यक्तित्वों, 60 से ज्यादा भाषाओं और 64 कार्यक्रमों का प्रतिनिधित्व करते हुए, उन्मेष - अंतर्राष्ट्रीय साहित्य महोत्सव देश का सबसे बड़ा साहित्य महोत्सव है।
समारोह के दौरान सभी दिन इसमें आम नागरिकों का प्रवेश नि:शुल्क है। यह भारतीय स्वतंत्रता आंदोलन से संबंधित लगभग 1000 पुस्तकों और बिक्री के लिए पांच भारतीय प्रकाशकों के प्रकाशनों की एक प्रदर्शनी है।